**ZAPISNIK**

**18. SEJE DELOVNE SKUPINE VLADE REPUBLIKE SLOVENIJE ZA KOORDINACIJO PRIPRAVLJALNIH AKTIVNOSTI NA PROJEKTU JEK2**

sreda, 16. 7. 2025

Prisotni člani

in aktivni

udeleženci: Danijel Levičar, mag. Hinko Šolinc, mag. Miranda Groff Ferjančič, Srečko Đurov Gorazd Pfeifer, Igor Sirc.

Odsotni: dr. Dejan Paravan, dr. Bruno Glaser, mag. Miran Gajšek, mag. Marko Štucin, Matevž Frangež, Luka Mesec, dr. Igor Papič, mag. Aleksander Mervar, Božidar Krajnc, dr. Jurij Klančnik, mag. Andrej Rajh.

Ostali prisotni: mag. Nada Drobne Popović, mag. Marjan Divjak, Matej Oset, Dejan Žnideršič, Robert Zagorc, Ana Vidmar.

Osemnajsto sejo Delovne skupine Vlade Republike Slovenije za koordinacijo pripravljalnih aktivnosti na projektu JEK2, ki se je pričela ob 10. uri, je vodil vodja delovne skupine, Danijel Levičar.

**Dnevni red:**

1. Potrditev dnevnega reda in zapisnika 17. seje delovne skupine JEK2.
2. Status projekta JEK2, poročevalec: GEN energija.
3. Izkušnje in izzivi pri projektu drugi tir, poročevalec: Matej Oset.
4. Status DPN, poročevalec: MNVP, MOPE.
5. Poročanje ožje delovne skupine za pripravo modela financiranja JEK2, poročevalec: mag. Marjan Divjak, vodja ODS
6. Razno.
7. **Potrditev dnevnega reda in zapisnika 17. seje delovne skupine JEK2.**

**SKLEP št. 18.1/1:** Delovna skupina Vlade Republike Slovenije za koordinacijo pripravljalnih aktivnosti na projektu JEK2 je soglasno potrdila predlagani dnevni red in zapisnik 17. seje delovne skupine JEK2.

1. **Status projekta JEK2, poročevalec: GEN energija.**

Iz GEN energije so predstavili status projekta JEK2, aktivnosti izvedene v vmesnem času, korake za naprej in časovnico projekta. GEN je z objavo pobude za DPN pričel z aktivno predstavitvijo pobude in projekta ter odprl informacijsko pisarno v Krškem.

Ob robu točke je vodja VDS naznanil pomembnejše dogodke, ki se bodo odvili v jeseni. Konferenca NENE, obisk GD OECD NEA Magwooda v Sloveniji ter WNE v Parizu, kjer se bodo predstavila slovenska podjetja iz jedrske stroke.

**SKLEP št. 18.2/1:** Člani in aktivni udeleženci so se seznanili s statusom projekta JEK2.

1. **Izkušnje in izzivi pri projektu drugi tir, poročevalec: Matej Oset.**

Matej Oset, direktor 2TDK je članom in aktivnim udeležencem predstavi izkušnje z izvedbo projekta drugi tir. Poseben poudarek je bil na zakonu in financiranju, poleg tega pa je podal tudi izkušnje z razpisom, operativnimi izzivi in nadzorom. Projekt drugi tir se zaenkrat drži tako časovnice kot finančnega okvirja.

V razpravi glede korporativnega ustroja ter načina financiranja so sodelovali vodja VDS, MF, MOPE in GEN.

**SKLEP št. 18.3/1:** Člani in aktivni udeleženci so se seznanili z izkušnjami in izzivi pri projektu drugi tir.

1. **Status DPN, poročevalec: MNVP, MOPE.**

Predstavnica MNVP je članom in aktivnim udeležencem obrazložila postopek s predvidenimi koraki do sklepa o pripravi DPN. Pojasnila je, da je MNVP izdal vabilo nosilcem urejanja prostora za sestavo projektne skupine in sklic koordinacijskega sestanka.

**SKLEP št. 18.4/1:** Člani in aktivni udeleženci so se seznanili s statusom DPN.

1. **Poročanje ožje delovne skupine za pripravo modela financiranja JEK2, poročevalec: mag. Marjan Divjak, vodja ODS.**

Vodja ODS za financiranje JEK2 je članom in aktivnim udeležencem predstavil napredek pri pripravi modela financiranja za JEK2. Predstavil je tri modele financiranja projekta, ki bodo v poročilu podrobneje razdelani. Pri preučitvi finančnih modelov bodo vzeli v obzir vpliv na javno-finančno stabilnost.

V razpravi, ki se je razvila med MF, vodjo VDS in GEN je bilo govora o EU iniciativah in multiplikativnih učinkih projekta.

**SKLEP št. 18.5/1:** Člani in aktivni udeleženci so se seznanili z delom ODS za financiranje JEK2 in napredkom pri pripravi modela financiranja JEK2.

1. **Razno.**

Seja se je zaključila ob 12:00 uri.

Zapisal: Danijel Levičar

 Danijel Levičar

 vodja delovne skupine